

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

18 օգոստոսի 2022 թվականի N - Ա

ԳՈՒՅՔ ՀԵՏ ՎԵՐՑՆԵԼՈՒ ԵՎ ԼԵՌՆԱՅԻՆ ՂԱՐԱԲԱՂԻՆ   
ՆՎԻՐԱԲԵՐԵԼՈՒ ՄԱՍԻՆ

--------------------------------------------------------------------------------------

Հիմք ընդունելով Հայաստանի Հանրապետության քաղաքացիական օրենսգրքի 605-րդ հոդվածը, Պետական գույքի կառավարման մասին օրենքի 25-րդ հոդ­վածը և «Կառավարչական իրավահարաբերությունների կարգավորման մասին» օրենքի 5-րդ հոդվածի 7-րդ մասի պահանջները՝ Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության ոստիկանության հաշվեկշռում հաշ­վառ­ված 5 միավոր «Տոյոտա Կորոլլա» մակնիշի տրանսպորտային միջոցները՝ 36 370 000 դրամ հաշվեկշռային արժեքով՝ համաձայն հավելվածի, հետ վերցնել և նվիրա­բե­րել Լեռնային Ղարաբաղին՝ Լեռնային Ղարաբաղի ոստիկանությանը վերապահված լիազորությունների իրականացման նպատակով:

2. Հայաստանի Հանրապետության տարածքային կառավարման և ենթա­կառուցվածքների նախարարության պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո մեկամսյա ժամկետում Հայաստանի Հանրապետության անունից Լեռնային Ղարաբաղի ոստիկանության պետի հետ կնքել նվիրաբերության պայմանագիր՝ պայմանագրում նախատեսելով դրույթ այն մասին, որ պայմանագրի կնքման և սույն որոշման 1-ին կետում նշված գույքի հանձնման-ընդունման և պետական հաշվառման հետ կապված ծախսերն իրականացվելու են Լեռնային Ղարաբաղի ոստիկանության միջոցների հաշվին:

3. Հայաստանի Հանրապետության ոստիկանության պետին` սույն որոշման 2-րդ կետում նշված պայմանագիրը կնքվելուց հետո մեկամսյա ժամկետում ապա­հովել սույն որոշման 1-ին կետում նշված գույքի հանձնման-ընդունման աշխա­տանքների կատարումը:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան

Հավելված

ՀՀ կառավարության 2022 թվականի

օգոստոսի 18-ի N - Ա որոշման

ԳՈՒՅՔԻ ՑԱՆԿԸ

|  |  |  |  |  |  |
| --- | --- | --- | --- | --- | --- |
| NN  ը/կ | Մակնիշը | Հաշվառման համարանիշը | Նույնականացման համարը | Թողարկման տարեթիվը | Հաշվեկշռային արժեքը |
| 1. | Տոյոտա Կորոլլա | 689 II 01 | JTDBZ42E70J020917 | 2008 թ. | 6 800 000 |
| 2. | Տոյոտա Կորոլլա | 595 II 01 | JTDBZ42E20J016290 | 2008 թ. | 6 800 000 |
| 3. | Տոյոտա Կորոլլա | 635 II 01 | JTDBZ42E60J018690 | 2008 թ. | 6 800 000 |
| 4. | Տոյոտա Կորոլլա | 604 II 01 | JTNBV58E703538003 | 2009 թ. | 7 300 000 |
| 5. | Տոյոտա Կորոլլա | 758 II 01 | JTDBR42E60J015112 | 2009 թ. | 8 670 000 |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐԻ ՏԵՂԱԿԱԼ Բ. ԲԱԴԱԼՅԱՆ